钦定古今图书集成/历象汇编/庶征典/第123卷 > 宣帝太建二年五月乙卯仪同黄法𣰰献瑞璧一按陈书宣帝本纪云云===北魏。=== > 《百寮贺瑞石表》李峤
## 钦定古今图书集成/历象汇编/庶征典/第123卷 > 宣帝太建二年五月乙卯仪同黄法𣰰献瑞璧一按陈书宣帝本纪云云===北魏。=== > 《百寮贺瑞石表》李峤

臣某等言：“臣闻高明博临，无远不应；正直潜感，虽幽
必通。伏惟皇太后陛下庆发曾沙，业隆大宝，以至明
当宗社之寄，以至圣合乾坤之德，荷三叶之休光，承
五行之历纪。平秩庶政，大亨群物。冠带遐荒之域，天
福日临；闾阎富寿之氓，礼变乐和。液露沾洽，休征昭
显。用能上披乾象，下发坤珍，吐山川之灵秘，开神物”
之韫匮。伏见雍州永安县人唐同泰，于洛水中得瑞
石一枚，上有紫脉成文，曰“圣母临人，永昌帝业”八字。
臣等抃窥灵迹，骇瞩珍图，俯仰殊观，相趋动色。窃惟
圣德奉天，递为先后，神道助教，相因发明。陛下对越
昭升，钦若扶揖，允塞人祇之望，实当天地之心。所以
幽赞嘉兆，旁通景贶。且人称同泰，县“实永安，姓氏。将
国号元符，土地与石文明应，表里潜会，枢机冥发，明
宴坐之愈昌，验皇基之永泰，则自然之无朕，不测之
谓神。”非夫道格昊苍，德充幽显，岂能发何言之微旨，
臻不召之灵物，考皇图于金丹，搜瑞典于瑶编，则有
虫蠹成文，鱼鳞吐匣，丹书集于昌户，绿错荐于尧坛。
或词隐密微，或气藏“谶纬，莫究天人之际，罕甄神秘
之心。未有昭圣毓灵，发祥𬯎阯，明白显著，烛曜辉光，
若斯之盛者也。”且夫导洛疏津，卜瀍经宇，是开帝王
之宅，实为《龟书》之泉。伯禹以致孝鬼神，九畴天锡；陛
下以虔恭顾托，八篆灵开，超万祀而同存，历百年而
罕逮。况乎阴阳景测，朝市天临，号令施于四海，机衡
动于万国。灵心叶赞，景业会昌，荐希代之鸿宝，获非
常之嘉应。固可以明禋大宝，礼秩介丘，副神宗之迺
眷，答上元之蕃祉。臣等遇偶休明，荣参簪笏。千年旦
暮，邀逢累圣之期；百辟歌讴，喜属三灵之庆。无任凫
藻踊跃之至，谨表诣阙陈贺以闻。